Medlemmerne af SSKU

**Referat fra møde i Strategisk SamarbejdsForum for Klinisk Uddannelse(SSKU) den 30. maj klokken 14.00 – 16.00 i mødelokale 4 Gentofte Hospital opgang 65 1. sal.**

Afbud fra: Dorte Elving Rasmussen Metropol, Ole Petersen, Helle Stang, Kirsa Ahlebæk og Bonnie Gudmundsen begge Bornholm

Tilsetede: Kim Petersen og Pia Palnæs begge UC Diakonissen, Anne Mette Jørgensen Metropol, Anne Grete Juul UCC, Merete Brædder UCC, Henrik Dyrholm, Inger Kuch Poulsen kom i stedet for Ulla Rasmussen, Kirsten Lund og Anne Birch Grande

**Ad. 1**

**Drøftelse af fremtidig organisering af samarbejdet**

I forbindelse med fuld implementering af ny uddannelsesbekendtgørelse og institutionsspecifikke studieordninger fra sommer 2017, er der behov for at justere organiseringen af de formelle faste samarbejdsfora mellem uddannelsesinstitutioner, kommuner og region således, at det bedst muligt understøtter den fælles opgave og målsætning tilpasset forskellige studieordninger.

På sidste SSKU-møde d. 30.03.17, blev det aftalt, at Metropol stod for at koordinere et arbejdsmøde for at præcisere rammer om de foreslåede fora. Det er ikke lykkes at etablere et sådan arbejdsmøde, men første udkast til kommissorier har været i cirkulation og kommentering. Der er modtaget kommentarer til udkastet efterfølgende, disse bliver indarbejdet i det nye udkast til kommissorium.

Anne Mette lagde ud med at orientere om, at SSKU med fordel kan vente med at se på kommissoriet for SSKU. De sidste kommentarer kan så nå at komme med. Derudover ønsker uddannelsesinstitutionerne, at gå i tænkeboks for at se på, hvordan SSKU kommissoriet kan skærpes, gøres mere snævert og meget gerne, at det bliver et beslutningsdygtigt organ. Det giver samtidig den nye enhedschef i Center for HR Charlotte Kock mulighed for at deltage i drøftelserne i november. SSKU skal kunne afvise problemstillinger, der ikke hører hjemme i SSKU, med en henvisning til det rette organ. Alternativt kan SSKU nedsætte arbejdsgrupper.

Det foreløbige kommissorium for SSKU er udsendt med dagsorden.

Der blev på mødet uddelt nye kommissorier for dels:

Klinisk Uddannelsesråd for hver professionshøjskole

Dialoggrupper for hver årgang på den enkelte hver professionshøjskole

Begge fora er allerede i gang på uddannelsesinstitutionerne i lidt forskellig form.

Anne Mette fremlagde nogle opmærksomheds pointer på områder, der er blevet skærpet i de udleverede udgaver. De nye udgaver sendes med referatet ud.

Psykiatrien fremhæver, at det hos dem har givet rigtig god mening, at klinik og uddannelsesinstitution skiftes til at være vært ved møderne. Dette tages med i de kommende drøftelser.

Begge Kommissorierne kan begge anvendes, efter fusionen er en realitet.

De to studieordningsløsninger er gældende indtil videre.

Der bliver ikke taget hul på udarbejdelsen af en fælles studieordning før den nye vision er på plads.

Visionen skal danne udgangspunkt for indhold og form i den nye fælles studieordning.

Planen for planen for fusionen skal nu først ligge klar i løbet af efteråret og ikke som tidligere planlagt i september.

Der er derfor intet nyt om, hvornår fusionen tænkes gennemført.

*SSKU indstiller*: at de tre kommissorier er i en sidste høring på de tre uddannelsesinstitutioner, hos konsulenten fra kommunerne og psykiatrien samt Center for HR. Høringsfristen er medio september (fredag den 15. september) De tre kommissorier sættes på dagsorden til SSKU mødet i november.

Center for HR opfordrer til, at uddannelsesinstitutionerne drøfter organiseringen med Charlotte Kock, når hun kommer rundt på de planlagte besøg i relation til hendes introduktionsprogram.

**Ad. 2**

**Orientering om nedsættelse af arbejdsgruppe omkring ny fordelingsnøgle for studerende i Region Hovedstaden.**

På SSKU mødet den 30. marts blev det besluttet, at de eksisterende fordelingsnøgler i regionen skulle revideres. SSKU indstillede at Center for HR tog initiativ til nedsættelse af en arbejdsgruppe, der skal udarbejde en ny fordelingsnøgle i Region Hovedstaden med tilhørende kommuner. Forslag til kommissorie var medsendt dagsorden.

Arbejdsgruppen har været drøftet i Forum for Ledelse og Uddannelse (FLU) i regionen samt i Arbejdsgiverudvalget og Embedsmandsudvalget for Vækst, Uddannelse og Beskæftigelse, der er bred opbakning til at arbejdet går i gang. Processen forløber sådan at, der er udpeget personer fra kommuner, psykiatri og somatik og der er udarbejdet et foreløbigt kommissorium og procesplan. Der er afrapportering den 5. oktober i FLU og Arbejdsgiverudvalget planlægger at have møde primo september.

Anne Mette foreslog at Dorte Helving deltager i arbejdsgrupper og repræsenterer de tre uddannelsesinstitutioner. Dorte her den nødvendige indsigt i den reviderede bekendtgørelse og kan bidrage med de bekendtgørelses belagte krav.

Der foreligger ikke noget nyt om den ansøgte øgning af dimensioneringen med 32 på UCC og 40 på Metropol.

Anne Mette lover at undersøge om der foreligger noget nyt og melder retur.

*SSKU indstiller,* at medlemmerne af SSKU indsender deres input til kommissoriet til CHR, så det opfylde de krav og forventninger, der er til arbejdsgruppen samt den/ de personer, der skal sidder i arbejdsgruppen fra deres område senest torsdag den 8. juni. Center for HR udsender det tilrettede kommissorie som arbejdsgruppen efterfølgende skal kvalificere.

Center for HR udarbejder en procesplan, der sikrer at arbejdsgruppen er færdig så fordelingsnøglen kan godkendes i de beslutningsdygtige fora som beskrevet i oplægget og i højere grad lægger sig op af arbejdet i gruppen. Center for HR forsøger at tage hensyn til de kommunale deadlines og beder om besked ved ændringer i processen.

**Ad. 3**

**Justering af Logbogen i medicinhåndtering**

Logbogen foreligger i en justeret og simplificeret udgave. En arbejdsgruppe under koordineringsgruppe for medicinhåndtering i Region Hovedstaden har udarbejdet et forslag, der blev præsenteret for medlemmerne af SSKU.

Der blev udtryk tilfredshed med revisionen, de få kommentarer der var sendes til Center for HR. Det er op til arbejdsgruppen, at se på de indkomne input og eventuelt rette til.

*SSKU indstiller:* at logbogen godkendes på dette møde, så den kan implementeres fra efteråret. At logbogen i sin nuværende form evalueres og justeres, når den fælles studieordning skal implementeres. At uddannelsesinstitutionerne informerer i deres bagland og konsulenterne i klinikken orienter diverse netværk. At logbogen fremover er elektronisk og dokumenterne uploades i Praktikportalen.

**Ad. 4**

**UDEVA evalueringsskemaer**

UDEVA spørgsmålene er under revision, så de følger den nye semesteropdelte sygeplejerskeuddannelse. Evalueringskonsulenten i Center for HR har i samarbejde med Følgegruppen til UDEVA arbejdet på denne justering. Spørgeskemaerne nu organiseres i oversygeplejerskeområder mod tidligere ud fra SSK koder. Dette passer fint sammen med, at godkendelsespapirerne på samme måde er organiseret i oversygeplejerskeområder. Spørgsmålene er forsøgt formuleret, så de er mere anvendelige og målbare. Det gør klinikken i stand til i højere grad at benytte resultaterne til driftsmålsstyring på regionalt -, hospitals – og afdelingsplan.

UDEVA vil bestå af en række gennemgående spørgsmål suppleret med 3-4 semesterspecifikke spørgsmål.

*SSKU indstiller:* at orienteringen tages til efterretning og den skærpede opmærksomhed på evalueringerne passer fint ind i formålene med de Kliniske Råd og Dialoggrupperne, der netop skal se på evalueringspraksis samt evalueringsresultater.

**Ad. 5**

**Eventuelt**

**Metropol:**

Lancerer et Nyhedsbrev til de uddannelsesansvarlige og vejlederen, for at sikre løbende information. Nyhedsbrevet sendes også til de øvrige uddannelsesinstitutioner.

Status på godkendelsesprocessen: ansøgningerne er under behandling. Målet er, at alle ansøgningerne for 1. og 2. semester er godkendt inden august. 3. – 4. og 6. semester afventer efteråret.

Anne Mette Jørgensen oplyste at hun stopper på Metropol med udgangen af september og understregede at det ikke havde noget med den forestående fusion at gøre. (den har vi forsat ingen dato på)

Anne Mette ønskes alt mulig held og lykke og tak for samarbejdet.

**UCC:**

Status på godkendelsesprocessen er, at nogle afdelinger har bedt om udsættelse, idet de er midt i implementeringen af Sundhedsplatformen. UCC har ikke klinik på 3. semester og 4. og 5. semester venter til efteråret.

Der afholdes Dialogmøder i næste måned med fokus på 4. og 5. semester, hvor de studerende kommer ud i klinik i tre perioder.

Formålet med dialogmøderne er, at drøfte indholdet af teori samt udfordringer på det helt operationelle plan.

**KKE**

Det ”gamle” RKU- møde er udsat til den 28, juni, da mange var forhindret den tidligere planlagte dato.

**Psykiatrien**

På grund af dobbelthold i efteråret afprøver psykiatrien og Metropol/UC Diakonissen en nye model for den kliniske undervisning. Den kommer til at bestå af 4 uger klinisk undervisning på Metropol, OSA´en ligger i denne periode.

Spændende at høre om de erfaringer, der indhøstes ved denne nye form for klinisk undervisning.

**Center for HR**

Center for HR er i gang med en analyse af hele uddannelsesområdet præ-graduat som post-graduat.

Det er analysefirmaet Mobolize, der er hyret til opgaven og Janne Elsborg er ansat som rådgiver på projektet.

Processen består af en kortlægningsfase, der pågår lige nu, her kan vi have mulighed ofr hjælp fra uddannelsesinstitutionerne. Efterfølgende kommer faser med fremtidsværksted – scenariebygning – fælles prioriteringer – Governace med tydelige beslutningsstrukturer – samskabelse med interessenter.

Arbejdet med 5. semester er ikke så akut, idet de studerende først kommer ud i efteråret 2018, men nogle overgangsforløb i foråret. Center for HR vil gerne afvente den nye enhedschef, inden arbejdet rigtig går i gang.

6. semester i efteråret afprøver de overgange, der er beskrevet i semesterbeskrivelsen. Det drejer sig både om overgange på hospitalet/mellem hospitaler og overgange af tværsektoriel karakter.

Med venlig hilsen

Anne Birch Grande

Teamkoordinator i Det Sygeplejefaglige uddannelsesteam

Center for HR - Enhed for Uddannelse

Gentofte Hospital

Anne.Birch.Grande@regionh.dk Tlf: 38 66 96 89 / 40 33 41 45